Source: http://mcpz.si/16-10-2019-incoterms-2010-v-praksi/
Timestamp: 2019-09-21 16:06:59+00:00
Document Index: 2666918

Matched Legal Cases: ['ICC ', 'ICC ', 'ICC ', 'ICC ', 'ICC ', 'ICC ', 'ICC ', 'ICC ']

V praksi prihaja do sporov zaradi neusklajenosti med določili prodajne in prevozne pogodbe. Ti so posledica neupoštevanja logističnih vidikov pri uporabi klavzul Incoterms 2010.
Za izognitev zapletom je nujno, da komercialisti dobro poznajo vsebino prevozne pogodbe.
Na praktičnem seminarju boste dobili vpogled v skrite pasti, najpogostejše napake in nesporazume pri sklepanju in izvajanju mednarodne prodajne in prevozne pogodbe v praksi in dobili odgovore, na pereča vprašanja, ki se v zvezi s transportom blaga v praksi zastavljajo komercialistom ob uporabi posameznih klavzul Incoterms 2010, npr.:
16. oktober 2019, od 9.00 do 14.00 ure, Mednarodni center za prenos znanja, Dunajska cesta 104, Ljubljana.
Incoterms 2010 in prevozna pogodba
trgovinske vs. prevozne klavzule
obveznosti prodajalca in kupca v zvezi z dobavo blaga in prevzemom dobave
obveznosti prodajalca in kupca v zvezi s sklenitvijo prevozne pogodbe
pogoji prevozne pogodbe – na kaj paziti pri pogojih prevoznikov?
»skriti« prevozni stroški – kako se jim izogniti?
pomen pravilne prevozne listine za izpeljavo posla
Incoterms 2010 in transportno zavarovanje
obveznosti prodajalca in kupca v zvezi s sklenitvijo transportnega zavarovanja – kdo ima zavarovalni interes?
pred katerimi riziki se ščitita prodajalec in kupec?
kaj vpliva na obseg zavarovalnega kritja?
Institute Cargo Clauses – LMA/IUA; Institute War Clauses – LMA/IUA; Institute War Clauses – LMA/IUA
11 klavzul Incoterms 2010 – Najnovejše usmeritve ICC za pereča vprašanja v praksi
Interaktivna predstavitev vseh 11 klavzul Incoterms 2010, skozi odgovore na najpomembnejša vprašanja, ki se v zvezi s transportom blaga v praksi zastavljajo komercialistom ob uporabi posameznih klavzul Incoterms 2010:
SEMINAR JE NAMENJEN komercialistom, logistom, vodjem področja prodaje/nabave, tržnikom, ekonomistom, strokovnjakom s področja financiranja in zavarovanja trgovinskih poslov, direktorjem oz. vsem, ki ste v praksi vključeni v prodajni proces podjetja in želite nadgraditi svoje znanje.
Marko Djinović, univ. dipl. prav., je ekspertni svetovalec nacionalnega odbora Mednarodne trgovinske zbornice za Slovenijo (ICC Slovenija) in generalni sekretar Stalne arbitraže pri GZS. Ukvarja se s svetovanjem strankam na področju gospodarskega pogodbenega in mednarodnega gospodarskega prava, zlasti sklepanja in izvajanja mednarodnih komercialnih pogodb, pravnih vidikov vstopa na tuje trge ter reševanja gospodarskih sporov. Bil je član delovne skupine za pripravo slovensko-angleške izdaje pravil ICC Incoterms 2010. Sodeluje pri oblikovanju vzorčnih pogodb ICC in pravil avtonomnega gospodarskega prava ter na mednarodnih ekspertnih delovnih skupinah, zlasti kot član ICC Commission on Commercial Law and Practice in ICC Commission on Arbitration and ADR.
Andrej Friedl, univ. dipl. prav., je generalni sekretar Nacionalnega odbora Mednarodne trgovinske zbornice za Slovenijo (ICC Slovenia) in svetovalec generalnega direktorja GZS. Sodeluje pri oblikovanju vzorčnih pogodb ICC in pravil avtonomnega gospodarskega prava ter na mednarodnih kongresih ICC. Vodil je delovno skupino za pripravo slovensko-angleške izdaje Incoterms 2010.
Kotizacijo je potrebno nakazati najkasneje 4 dni pred začetkom na Mednarodni center za prenos znanja, Kardeljeva ploščad 1, Ljubljana, na transakcijski račun NLB d.d., Ljubljana SI56 0202-4001-8530-936, sklic: 2019-26 oz. plačilo po e-računu za proračunske uporabnike.